***Pielikums Nr.1***

**Nosacījumi aizdevumiem pašvaldību prioritāriem projektiem**

**(Aktualizēts uz 26.04.2022.)**

**1. Pamatojums:** likumprojekta “Par valsts budžetu 2022.gadam” 10.panta ceturtā daļa:

4) katras pašvaldības **ne vairāk kā diviem noteiktiem prioritāriem investīciju projektiem**, kas **atbilst pašvaldības attīstības programmas investīciju plānam**, **ar maksimālo pašvaldības kopējo aizņēmumu summu 2022.gadā 1 000 000 *euro* apmērā** ievērojot šādus nosacījumus:

a) ir sniegts Vides aizsardzības un reģionālās attīstības ministrijas **pozitīvs atzinums par attiecīgā projekta atbilstību pašvaldības attīstības programmai;**

b) aizņēmumu **neattiecina uz pašvaldības budžeta līdzfinansējuma daļas** nodrošināšanu citos investīciju projektos.

**2. VARAM uzstādījumi 2022.gadam, iesniedzot investīciju projektu pieteikumu izvērtēšanai:**

* 1. pašvaldībai ir apstiprināta attīstības programma, **projekts ir pamatots pašvaldības attīstības programmā un atspoguļots investīciju plānā.** Nav pieļaujamas būtiskas novirzes no investīciju projektā norādītā finansējuma apmēra, salīdzinot to ar attiecīgajam investīciju projektam norādīto finansējuma apmēru investīciju plānā;
  2. **projekts ir atbilstošs VARAM vadlīnijām** prioritāro projektu identificēšanai *(pielikuma 3.lpp.)*;
  3. investīciju projekta aprakstā jāsniedz **pamatojums projekta rezultātu ilgtspējas nodrošināšanai**, t.sk. infrastruktūras gadījumā sniedzot izvērtējumu par objekta/infrastruktūras iekļaušanos pašvaldības kopējā pakalpojumu infrastruktūras tīklā, vienlaikus ņemot vērā vietējo kopienu attīstības vajadzības, nodrošinot pakalpojumu pieejamību un sasniedzamību pašvaldību teritoriālajās vienībās. Investīciju projektam jāsniedz informācija **par uzturēšanas izdevumiem**, t.sk. plānoto ietaupījumu pašvaldību izdevumiem turpmāk - atbilstoši pašvaldības iesniegtajai informācijai tiek vērtētas arī investīciju projekta uzturēšanas izmaksas trīs gadus pirms (ja ir attiecināms) un ne mazāk kā 10 gadus pēc investīciju projekta īstenošanas;
  4. pašvaldībām ir jāizvērtē, kā prioritāro projektu īstenošanā piemērot Attīstības plānošanas sistēmas likumā noteikto līdzsvarotas attīstības principu, kas paredz, ka politiku plāno, sabalansējot atsevišķu valsts teritoriju attīstības līmeņus un tempus, nodrošinot līdzvērtīgus ieguldījumus starp novada teritoriālajām vienībām, t.sk. starp novada administratīvo centru un pārējo novada teritoriju. Vienlaikus pašvaldība var iesniegt arī vienu investīciju projekta pieteikumu ar maksimālo pašvaldības kopējo aizņēmumu 2022.gadā 1 000 000 *euro* apmērā. Gadījumā, ja novada pašvaldība 2022.gadā īsteno tikai vienu prioritāro projektu, un tas tiek īstenots novada administratīvā centra teritorijā, tad novada pašvaldībai ieteicams sniegt VARAM informāciju par 2021.gadā īstenotajiem vai 2022. un 2023.gadā plānotajiem projektiem ārpus novada administratīvā centra un to īstenošanai plānoto finansējumu, t.sk. piesaistot valsts budžeta aizdevumu vai citu finanšu instrumentu atbalstu, lai pamatotu līdzsvarotu investīciju plānošanu teritoriju attīstībai;
  5. maksimālā pašvaldības aizņēmumu summa **abiem projektiem** **nedrīkst pārsniegt 1 000 000 *euro*;**
  6. aizņēmumu var **izņemt un izlietot tikai 2022.gadā;**
  7. aizņēmumu **nepiešķir pašvaldības budžeta līdzfinansējuma daļas nodrošināšanai** citos investīciju projektos;
  8. ja projektā ir plānoti būvdarbi, tad plānotajiem būvdarbiem **ir izdota būvatļauja, tajā veikta atzīme par projektēšanas nosacījumu izpildi,** vai ir sagatavots cits būvniecības jomas normatīvajos aktos noteikts dokumentu kopums, kas apliecina projekta tehnisko gatavību un veikta atzīme par būvniecības ieceres akceptu;
  9. gadījumos, ja investīciju projektā ir piesaistīts vai arī, ja tiek plānots piesaistīt finansējumu no citiem finanšu avotiem, nepieciešams **iesniegt apliecinājumu, ka netiks pieļauts dubultā finansējuma ieguldījums;**
  10. gadījumos, ja projektā ir paredzēti būvdarbi, tad **vienam projektam ir jāattiecas uz vienu objektu vai vairākiem objektiem, kas ir teritoriāli/tematiski saistīti;**
  11. ja projekta īstenošanai pašvaldība veic apvienoto projektēšanas un būvdarbu iepirkumu, tad **valsts budžeta aizdevums ir piešķirams tikai būvdarbu izmaksu segšanai. Pašvaldība var iesniegt projekta pieteikumu, ja ir veikts apvienotais projektēšanas un būvdarbu iepirkums, bet būvdarbu veikšana vēl nav uzsākta. Vienlaikus valsts budžeta aizdevums ir piešķirams tad, kad pašvaldība projektam būs pabeigusi būvniecības projektēšanas dokumentācijas izstrādi;**
  12. gadījumā, ja projekta ietvaros ir plānota zemes pirkšana, tad pašvaldībai **ir jāapliecina, ka gada laikā minētā zemes vienība tiks izmantota**, piemēram, tiks uzsākti būvdarbi;
  13. pašvaldība, iesniedzot projektu, **pievieno projekta vizuālo atspoguļojumu kartogrāfiskajā vai cita veida materiālā;**
  14. **visi projekta ieguldījumi ir budžetu investīcijas**, kas praktiski nozīmē ieguldījumus pamatkapitāla veidošanai;
  15. projektu plānoto **rezultatīvo rādītāju izpildes uzraudzība** tiek nodrošināta:
      1. informāciju par veiktajiem ieguldījumiem un to rezultātiem pašvaldībai atbilstoši Teritorijas attīstības plānošanas sistēmas likuma 22.panta (22).punktam **atspoguļojot ikgadējā pārskatā**[[1]](#footnote-1)**. Rādītāji tiek iekļauti gada publiskajā pārskatā, kuru** apstiprina pašvaldības domes sēdē un iesniedz VARAM;
      2. ja ir konstatēta plānoto rādītāju būtiska neizpilde (piem., neizpilde 85% apmērā atbilstoši projektā plānotajam[[2]](#footnote-2)), **neizpildes gadījumā** (tiek izvērtēts uz rezultāta sasniegšanas termiņu, ko norāda pašvaldība pieteikumā, vai ātrāk, ja pašvaldība ziņo par rezultātu sasniegšanu pirms rezultāta sasniegšanas termiņa) var tikt ierosināts **pārtraukt valsts aizdevuma līgumu par investīciju projekta īstenošanu, pašvaldībai veicot valsts aizdevuma pirmstermiņa atmaksu valsts budžetā**.

**VARAM vadlīnijas prioritāro projektu identificēšanai**

Attīstības plānošanas sistēmas likuma 9.panta ceturtā daļa nosaka, ka **vietējā līmeņa attīstības plānošanas dokumenti ir hierarhiski pakārtoti** reģionālā un **nacionālā līmeņa attīstības plānošanas dokumentiem**.

Reģionālās attīstības likuma 21.panta pirmā daļa nosaka, ka **reģionālās attīstības finansējumu piešķir** mērķteritorijām vai to daļām atbilstoši **Reģionālās politikas pamatnostādnēs noteiktajiem reģionālās politikas mērķteritoriju atbalsta virzieniem.**

Reģionālās politikas pamatnostādņu 2021.-2027.gadam **galvenie tematiskie virzieni un to rezultatīvie rādītāji:**

**a. Uzņēmējdarbības vides uzlabošana reģionos**

Reģionālajā attīstībā izšķiroša loma ir uzņēmējdarbības videi reģionos, jo tā sniedz nodarbinātības iespējas un līdz ar to labklājību iedzīvotājiem, stimulē iedzīvotāju palikšanu dzīvesvietās, samazinot teritoriju depopulāciju, kā arī rada ienākumus pašvaldību budžetos no nodokļiem, kas savukārt dod iespējas veikt ieguldījumus teritorijas infrastruktūras uzlabošanā, rezultātā kopumā paaugstinot iedzīvotāju dzīves kvalitāti. Tāpēc reģionālās ekonomikas attīstībā būtiska loma ir tieši pašvaldībām kā vietējās attīstības līderiem, kas sadarbībā ar komersantiem veido uzņēmējdarbībai labvēlīgu vidi, tādējādi noņemot slogu komersantam veikt ieguldījumus infrastruktūrā un dodot tam iespēju novirzīt savas investīcijas produkta attīstībai.

|  |
| --- |
| Darba algas pieaugums pēc projekta īstenošanas (jaunas darba vietas vai esošo produktivitātes celšana) |
| Privāto investīciju apjoms – pēc projekta īstenošanas piesaistītais privāto investīciju apjoms |

**b. pakalpojumu efektivitātes uzlabošana atbilstoši demogrāfijas izaicinājumiem**

Ņemot vērā iedzīvotāju skaita samazināšanos reģionos, nepieciešams pārskatīt un padarīt efektīvāku pakalpojumu tīklu. Vienlaikus izaicinājumi starp teritorijām ir atšķirīgi - teritorijās, kur samazinās iedzīvotāju skaits, jāveido risinājums pakalpojumu uzturēšanas izmaksu samazināšanai uz klientu, savukārt teritorijās, kur pieaug iedzīvotāju skaits, jāpalielina pakalpojuma pieejamība un kvalitāte.

|  |
| --- |
| Pašvaldību pakalpojumu efektivitāte - izmaksas uz klientu - % izmaksu samazinājums pašvaldības sniegtajam pakalpojumam |
| Pašvaldības pakalpojumu pieejamība - klientu skaits - % klientu pieaugums pašvaldības pakalpojumam |

Vienlaikus pakalpojumu pieejamības sekmēšanai var tikt veikti ieguldījumi vides drošības uzlabošanai, sniedzot pamatojumu investīciju nepieciešamībai un sagaidāmajai ietekmei, piemēram, ceļu satiksmes negadījumu samazinājums, iedzīvotāju apmierinātība par vides drošības uzlabošanos pēc investīciju veikšanas.

Attīstības plānošanas sistēmas likums paredz, ka **attīstības plānošanā t.sk. ievēro finansiālo iespēju principu** - izvērtē esošos un vidējā termiņā prognozētos resursus un piedāvā **efektīvākos risinājumus** attiecībā uz nosprausto mērķu sasniegšanai nepieciešamajām izmaksām.

Līdz ar to, ņemot vērā attīstības plānošanas dokumentu hierarhiju un attīstības plānošanas principus,

1. **par prioritārajiem projektiem tiek uzskatīti projekti,** kasvērsti **uz uzņēmējdarbības vides uzlabošanu** un publisko **pakalpojumu nodrošināšanu atbilstoši demogrāfijas izaicinājumiem:**
   1. administratīvajā teritorijā vai tās teritoriālajā vienībā, kur samazinās iedzīvotāju skaits, jāveido risinājums pakalpojumu uzturēšanas izmaksu samazināšanai uz klientu;
   2. administratīvajā teritorijā vai tās teritoriālajā vienībā ar augošo iedzīvotāju skaitu, jāpalielina pakalpojuma pieejamība un kvalitāte.

Projektiem ir noteikti/plānoti rezultatīvie rādītāji, kas atbilst Reģionālās politikas pamatnostādņu 2021.-2027.gadam **rezultatīvajiem rādītājiem** *(skat. iepriekš tabulā)*, norādīts rezultātu sasniegšanas termiņš (maksimāli 3 gadi no projekta pabeigšanas brīža).

1. **atbilst pašvaldības attīstības programmai un attīstības plānošanas principiem, t.sk. finansiālo iespēju principam** - investīciju  **projekta rezultātu uzturēšanas izdevumu samērīgums un ilgtspējas nodrošināšana**, t.sk. infrastruktūras objekta/infrastruktūras iekļaušanos pašvaldības kopējā pakalpojumu infrastruktūras tīklā, vienlaikus ņemot vērā vietējo kopienu attīstības vajadzības, nodrošinot pakalpojumu pieejamību un sasniedzamību pašvaldību teritoriālajās vienībās.

1. **22.pants. Vietējās pašvaldības attīstības programma**

   (1) Vietējās pašvaldības attīstības programmu izstrādā saskaņā ar vietējās pašvaldības ilgtspējīgas attīstības stratēģiju, izvērtējot nacionālā un reģionālā līmeņa teritorijas attīstības plānošanas dokumentus, kā arī blakus esošo vietējo pašvaldību teritorijas attīstības plānošanas dokumentus.

   (2) Vietējās pašvaldības attīstības programmā ietver pašreizējās situācijas analīzi, tendences un prognozes, kā arī informāciju par attīstības programmas izstrādes procesu un nosaka vidēja termiņa prioritātes, rīcības un investīciju plānu, attīstības programmas īstenošanai nepieciešamo resursu apjomu un attīstības programmas īstenošanas uzraudzības kārtību.

   (21) Vietējās pašvaldības attīstības programmas investīciju plānā iekļauj attīstības projektus, kuru ieviešanas izmaksas ir 50 000 *euro* vai vairāk. Investīciju plānā iekļauj arī tādus attīstības projektus, kurus plānots īstenot vairākām pašvaldībām kopīgi, ja kopējās projekta izmaksas ir 50 000 *euro* vai vairāk.

   **(22) Vietējā pašvaldība ikgadējā pārskatā iekļauj informāciju par tās veiktajiem ieguldījumiem šā panta 2.1 daļā minēto attīstības projektu ieviešanā.**

   (3) Vietējās pašvaldības attīstības programmu apstiprina ar pašvaldības domes lēmumu. [↑](#footnote-ref-1)
2. Līdzīga pieredze tiek piemērota Eiropas Savienības fondu 2014.-2020.gadam specifisko atbalsta mērķu gadījumā, t.i., ja ir līgumā par projekta īstenošanu noteikto rādītāju neizpilde, tad CFLA veic vismazāk sasniegtā rādītāja aprēķinu. Par cik % šis rādītājs ir sasniegts, tik % no ERAF projektā ir attiecināmi. Pārējo summu prasa atmaksāt Valsts kasē. [↑](#footnote-ref-2)